Πούρνος Εύβοιας
 Στο παρελθόν το χωριό λεγόταν Πρίνος, πιθανόν από την παρουσία του ομώνυμου δέντρου. Ο οικισμός άκμασε τα φραγκικά χρόνια όταν αποτελούσε φέουδο γνωστό ως Villa Prino, το οποίο υπαγόταν στο λατινικό πατριαρχείο. Το χωριό αναφέρεται σε οθωμανικό φορολογικό κατάστιχο του 1474 με την ονομασία Prinoz. Σύμφωνα με το κατάστιχο, είχε 22 σπίτια.Το 1835 ο Πούρνος προσαρτήθηκε στον δήμο Ληλαντίων. Με την κατάργηση των δήμων το 1912 προσαρτήθηκε αρχικά στην κοινότητα Θεολόγου αλλά το 1947 ορίστηκε έδρα ομώνυμης κοινότητας. Με το σχέδιο Καποδίστριας προσαρτήθηκε στον δήμο Διρφύων και με το πρόγραμμα Καλλικράτης στον δήμο Διρφύων - Μεσσαπίων.Το χωριό ήταν τσιφλίκι του Τούρκου Αγά και έτσι τα κτήματά του έπρεπε να αγοραστούν. Τελικά αγοράστηκαν από τον δικηγόρο Βαρατάσο για 15.000 γρόσια, ο οποίος για την καλλιέργειά του έφερε οικογένειες από την Στενή. Η διανομή των κτημάτων στους ακτήμονες της περιοχής έγινε αρχικά το 1926 και το 1931 και τα υπόλοιπα κτήματα μοιράστηκαν το 1963. Η πορεία του πληθυσμού σύμφωνα με τις απογραφές:
Ο Πούρνος είναι χωριό του Δήμου Διρφύων - Μεσσαπίων της Περιφερειακής Ενότητας Εύβοιας. Σύμφωνα με την απογραφή του 2011 έχει 302 κατοίκους. Είναι κτισμένος σε υψόμετρο 120 μ. Απέχει 25 χιλιόμετρα από τη Χαλκίδα. Βρίσκεται σε κοντά σε πλαγιά βουνού, στο σημείο όπου ενώνονται τρία ρέματα.